Katedra žurnalistiky: Absynt na V4 Novinárskom festivale
2026-04-15
15. 4. 2026 o 11:15 , Katedra žurnalistiky FiF UK, Bratislava

Absynt na V4 Novinárskom festivale
Svet medzi riadkami organizuje piaty ročník V4 novinárskeho festivalu. Päť dní diskusií, workshopov a networkingu pre študentov a profesionálov zo Slovenska, Česka, Poľska a Maďarska.
Skutočné srdce Európy bije na Spiši. Tam, kde sa stretáva a prelína osem rôznych kultúr. Tam, kde sa adresa domu za celé storočie nezmenila, no napriek tomu sa ocitol v štyroch rôznych štátoch. Tam, kde hranica predstavuje skôr ľudskú skúsenosť, než čiaru na mape. Dohody mocných. Posuny hraníc. Presídľovania ľudí. Náboženské obmedzenia. To všetko formovalo tvár dnešného Spiša. A tiež jeho príbehy. Príďte ich spoznať na uvedení knihy Štyri vlajky, jedna adresa.

Martinus Zvolen: Natali Fox, Iveta Pernišová: Áčko za lásku
2026-04-16
16. 4. 2026 o 17:00, Martinus Zvolen – OC Klokan

Natali Fox, Iveta Pernišová: Áčko za lásku – beseda o knihe
Láska nemusí byť vždy jednoduchá, ale je vždy hodná toho, aby sme za ňu bojovali. Áčko za lásku od Natali Fox a Ivety Pernišovej je príbeh o priateľstve, odvahe a prvých veľkých citových skúškach, ktoré dokážu zmeniť celý život.
Pozývame vás na knižnú besedu, kde sa budete môcť stretnúť s autorkami, spýtať sa ich na proces tvorby, dozvedieť sa, odkiaľ čerpajú inšpiráciu, a porozprávať sa o príbehu, ktorý zrkadlí radosti, starosti a šialené momenty mladého srdca. Diskusia s autorkami odkryje zákulisie knihy, jej hrdinov a to, prečo niektoré príbehy o láske zostanú v pamäti navždy.

Rudolf Sloboda (* 16. apríl 1938)
2026-04-16
Rudolf Sloboda
(* 16. apríl 1938, Devínska Nová Ves – † 6. október 1995, Bratislava)

Bol slovenský prozaik, esejista, dramatik, scenárista, jeden z najvýznamnejších prozaikov 20. storočia. Jeho najznámejšími dielami sú Rozum, Narcis, Uhorský rok, Armagedon na Grbe, Pokus o autoportrét a ďalšie.

Katedra žurnalistiky: Absynt na V4 Novinárskom festivale
2026-04-16
16. 4. 2026 o 19:00 , Katedra žurnalistiky FiF UK, Bratislava

Absynt na V4 Novinárskom festivale
Svet medzi riadkami organizuje piaty ročník V4 novinárskeho festivalu. Päť dní diskusií, workshopov a networkingu pre študentov a profesionálov zo Slovenska, Česka, Poľska a Maďarska.
Skutočné srdce Európy bije na Spiši. Tam, kde sa stretáva a prelína osem rôznych kultúr. Tam, kde sa adresa domu za celé storočie nezmenila, no napriek tomu sa ocitol v štyroch rôznych štátoch. Tam, kde hranica predstavuje skôr ľudskú skúsenosť, než čiaru na mape. Dohody mocných. Posuny hraníc. Presídľovania ľudí. Náboženské obmedzenia. To všetko formovalo tvár dnešného Spiša. A tiež jeho príbehy. Príďte ich spoznať na uvedení knihy Štyri vlajky, jedna adresa.

Martinus Trnava: Linda Liliková: Starostlivý slimáčik Slávko
2026-04-17
17. 4. 2026 o 16:00, Martinus Trnava – City Aréna

Linda Liliková: Starostlivý slimáčik Slávko – beseda o knihe
V kníhkupectve Martinus v Trnave pripravujeme ďalšie milé stretnutie pre deti. Na návštevu príde autorka Linda Liliková, ktorá malým čitateľom predstaví svoju knižku Starostlivý slimáčik Slávko.
Slimáčik Slávko možno nepatrí medzi najrýchlejšie zvieratká na svete, ale má veľké srdce. Vždy si všimne, keď niekto potrebuje pomoc, kamaráta alebo trochu povzbudenia. Láskavým spôsobom učí deti, ako vytvárať plnohodnotné vzťahy, kde sú si obaja rovnocenní, cítia sa videní a počutí. A tak sa spolu s ním deti vydajú na malé dobrodružstvá plné priateľstva, láskavosti a dobrých skutkov.

Gabriel José García Márquez († 17. apríl 2014)
2026-04-17
Gabriel José García Márquez
(* 6. marec 1927, Aracataca, Kolumbia – † 17. apríl 2014, Mexico)

Bol kolumbijský spisovateľ, jeden z najvýznamnejších predstaviteľov magického realizmu, v roku 1982 dostal Nobelovu cenu za literatúru. Jeho najznámejšími dielami sú Sto rokov samoty, Patriarchova jeseň, Kronika vopred ohlásenej smrti, Láska v čase cholery…

Terézia Zuzana Vansová (* 18. apríl 1857)
2026-04-18
Terézia Zuzana Vansová
(* 18. apríl 1857, Zvolenská Slatina – † 10. októbra 1942, Banská Bystrica)

Bola slovenská spisovateľka, predstaviteľka prvej generácie realizmu na Slovensku, zakladateľka ženského časopisu Dennica, funkcionárka Živeny, podporovateľka ochotníckeho divadla a etnografka.
Medzi jej najznámejšie diela patria Suplikant, Humoreska, Ohlášky, Sirota Podhradských, Pani Georgiadesová na cestách a ďalšie.

Martinus Lučenec: Čítanie si s deťmi
2026-04-19
19. 4. 2026 o 10:30 – 12:00, Martinus – OC Galéria, Lučenec

Čítanie s deťmi – – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Martinus Liptovský Mikuláš: Čítanie s deťmi
2026-04-19
19. 4. 2026 o 10:30-12:00, Martinus – RGB Liptov

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Martinus Lučenec: Čítanie s deťmi
2026-04-19
19. 4. 2026 o 10:30-12:00, Martinus – OC Galéria, Lučenec

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Andrej Sládkovič († 20. apríl 1872)
2026-04-20
Andrej Sládkovič
(* 30. marec 1820, Krupina – † 20. apríl 1872, Radvaň nad Hronom)

Vlastným menom Andrej Braxatoris bol slovenský básnik, evanjelický kňaz, kritik literárnych a dramatických prác, publicista a prekladateľ. Je po ňom pomenovaná planétka (4781) Sládkovič aj gymnázium v Banskej Bystrici aj v Krupine. V Krupine je po ňom pomenované aj múzeum, ulica a park. K jeho najznámejším dielam patria Marína, Detvan, Nehaňte ľud môj a ďalšie.

Martinus: Pavel Kosatík: Slovenské storočie
2026-04-21
21. 4. 2026 o 18:00, Martinus Obchodná

Knižná beseda s Pavlom Kosatíkom: Slovenské storočie
Dejiny nie sú len dátumy. Sú to rozhodnutia, omyly, odvaha aj slepé miesta, ktoré cítime dodnes. Pozývame vás na knižnú besedu s českým historikom a publicistom Pavel Kosatík k slovenskému prekladu jeho knihy Slovenské storočie.
Slovenské storočie je strhujúci pohľad na moderné dejiny Slovenska, na kľúčové momenty 20. storočia, ktoré formovali našu identitu, politiku aj spoločnosť. Kosatík neponúka suchú učebnicu, ale živý, čitateľsky pútavý príbeh krajiny, ktorá prešla dramatickými zlomami: vznikom a zánikom štátov, totalitou, normalizáciou aj hľadaním vlastnej cesty po roku 1989.

Charlotte Brontëová (* 21. apríl 1816)
2026-04-21
Charlotte Brontëová
(* 21. apríl 1816, Spojené kráľovstvo – † 31. marec 1855, Spojené kráľovstvo)

Bola britská spisovateľka, sestra spisovateliek Anne Brontëovej a Emily Brontëovej a básnika a maliara Patricka Branwella Brontë. Medzi jej najznámejšie diela patrí Jana Eyrová a Profesor (vyšiel po jej smrti).

Vladimir Vladimirovič Nabokov (* 22. apríl 1899)
2026-04-22
Vladimir Vladimirovič Nabokov
(* 22. apríl 1899, Petrohrad – † 2. júl 1977, Montreux)

Bol americký spisovateľ a literárny kritik ruského pôvodu. Bol aj významný entomológ. K jeho najznámejším diela patria Lolita, Pozvanie na popravu. Priezračné veci. Bledý oheň, Lužinova obrana

Martinus: Alastair Reynolds v Martinuse
2026-04-22
22. 4. 2026 o 18:00, Martinus Obchodná

Alastair Reynoldsom v Martinuse – beseda s autorom
Niektorí autori píšu o minulosti. Niektorí o prítomnosti. A potom existujú takí, ktorí nám ukazujú budúcnosť. Často znepokojivú, niekedy veľkolepú, ale vždy fascinujúcu.
Do kníhkupectva Martinus prichádza welšský sci-fi autor Alastair Reynolds, jeden z najvýraznejších hlasov modernej science fiction. Na Slovensko zavíta v rámci medzinárodnej space business konferencie VytahConf, ktorá medzi technologické vízie a vesmírne inovácie každoročne pozýva aj spisovateľa, ktorý dokáže budúcnosť vidieť očami fantázie.
Reynolds je známy premyslenými vesmírnymi svetmi, temnými tajomstvami vzdialených planét a príbehmi, ktoré spájajú tvrdú vedu s veľkolepým dobrodružstvom. Jeho tvorba zaujala aj filmárov, dve jeho poviedky adaptoval Netflix v oceňovanej antologickej sérii Love, Death & Robots.

Martinus Lučenec: Gabriela Tomková: Lívia
2026-04-22
22. 4. 2026 o 18:00, Martinus – OC Galéria, Lučenec

Beseda o knihe s Gabrielou Tomkovou: Lívia
Ponorte sa do sveta dobrodružstva, odvahy a nečakanej lásky! Pozývame vás na knižnú besedu s autorkou Gabrielou Tomkovou pri jej románe Lívia.
Sedemnásťročná Lívia sa ocitne uväznená na pirátskej lodi a jej boj o slobodu vás chytí za srdce. Na tejto ceste objavuje nielen odvahu čeliť osudu, ale aj city, ktoré ju prekvapia viac, než by čakala.
Príďte si vypočuť príbeh z prvej ruky, nahliadnuť do zákulisia písania a porozprávať sa s autorkou. Čaká vás príjemná atmosféra, diskusia a priestor na vaše otázky. Ako milé prekvapenie, počas besedy prebehne losovanie, v ktorom autorka daruje trom šťastným návštevníkom svoje knihy s podpisom.

Martinus Zvolen: Alexandra Pavelková: Dom splnených prianí
2026-04-22
22. 4. 2026 o 17:00, Martinus OC Klokan, Zvolen

Beseda a krst knihy s Alexandrou Pavelkovou
V meste, ktoré poznáte. V uliciach, po ktorých denne chodíte. A možno aj v dome, okolo ktorého prejdete bez toho, aby ste sa druhýkrát obzreli. Pozývame vás na knižnú besedu s Alexandrou Pavelkovou o jej novinke Dom splnených prianí v Martinuse vo Zvolene.
Čaká vás strhujúca temná urban fantasy, ktorá sa nebojí ísť pod kožu. Príbeh o túžbach, ktoré sa plnia. A o cene, ktorú za ne zaplatíte. Pretože nie všetko, čo si želáte, by ste mali naozaj dostať. V Dome splnených prianí sa realita mieša s niečím, čo je staršie, hladnejšie a oveľa menej milosrdné, než by ste čakali. Mesto dýcha vlastným rytmom, tiene majú pamäť a každé rozhodnutie má následky. Atmosféra je hustá ako nočný vzduch pred búrkou, napätie sa stupňuje a mágia tu nie je rozprávková, ale nebezpečne živá.

William Shakespeare († 23. apríl 1616)
2026-04-23
William Shakespeare
(* pokrstený 26. apríla 1564, Stratford-upon-Avon – † 23. apríl 1616, Stratford-upon-Avon)

Bol anglický dramatik, básnik a herec, považovaný za najvýznamnejšieho spisovateľa v anglickom jazyka a svetového dramatika. K jeho najznámejším dielam patria Hamlet, Macbeth, Kráľ Lear, Othello, Sen noci svätojánskej, Skrotenie zlej ženy, Mnoho kriku pre nič a ďalšie.

Lucy Maud Montgomeryová († 24. apríl 1942)
2026-04-24
Lucy Maud Montgomeryová
(* 30. november 1874, Kanada – † 24. apríl 1942, Kanada)

Bola kanadská spisovateľka. Je autorkou jednej z najobľúbenejších dievčenských postáv v literatúre, Anny Shirleyovej, čiže Anny zo Zeleného domu.

Martinus Košice: Ronnie Rune: Stránky atramentu
2026-04-24
24. 4. 2026 o 17:30, Martinus OD Urban, Košice

Ronnie Rune: Nahliadnite s nami do Stránok atramentu – beseda o knihe
Keď kniha neotvorí iba príbeh, ale aj bránu medzi svetmi. Pozývame vás na výnimočný literárny večer, ktorý spojí realitu s fikciou, magický svet Velmory s londýnskymi uličkami a otázky s odpoveďami, ktoré sa skrývajú medzi riadkami.
Román Stránky atramentu vás vtiahne do príbehu Aurory Scottovej, ženy s minulosťou, ktorá sa snaží zabudnúť, a Damiena Thanea, muža z knihy, ktorý nemal existovať, a predsa stojí pred ňou. Kniha bez autora, záhadná hádanka, a svet, kde farby neexistujú, no emócie sú nebezpečne skutočné.

Martinus Liptovský Mikuláš: Jana Pronská: Smaragdové slzy
2026-04-24
24. 4. 2025 o 17:00, Martinus – RGB Liptov

Smaragdové slzy Jany Pronskej v Liptovskom Mikuláši – beseda o knihe
Vážení čitatelia a milovníci histórie, romantiky a napínavých príbehov, pozývame vás na knižnú besedu, kde sa spolu ponoríme do fascinujúceho sveta Jany Pronskej a jej najnovšej historickej románovej novinky Smaragdové slzy.
Autorka nás tentoraz zavedie do ďalekých zámorských kolónií, na územie dnešného Peru. Čaká nás príbeh lásky, ktorý sa odohráva na pozadí dramatických udalostí a neľahkých historických okolností. Smaragdové slzy sú príbehom konfliktu, historických zvratov a napätia medzi európskymi dobyvateľmi a pôvodnými obyvateľmi. Maximilián a Izabela sa ocitnú v centre povstania Inkov, ktorí túžia opäť obnoviť svoju bývalú slávu a bojovať za svoju nezávislosť. Na pozadí tohoto konfliktu sa musí láska a dôvera medzi dvoma rozdielnymi svetmi rozvíjať v napätí a nebezpečenstve.

William Shakespeare (* pokrstený 26. apríla 1564)
2026-04-26

Ľudmila Podjavorinská (* 26. apríl 1872)
2026-04-26
Ľudmila Podjavorinská
(* 26. apríl 1872, Horné Bzince – † 2. marec 1951, Nové Mesto nad Váhom)

Bola slovenská prozaička a poetka, autorka lyricko-epických i epických básní. Medzi jej najznámejšie diela patria Čin-čin, Žabiatko, Do školy, séria knižiek Zajko Bojko.

Martinus Banská Bystrica: Čítanie s deťmi
2026-04-26
26. 4. 2026 o 11:00-12:30, Martinus OC Terminal, Banská Bystrica

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Martinus Michalovce: Čítanie s deťmi: Syrec borec
2026-04-26
26. 4 . 2026 o 15:00, Martinus Atrium, Michalovce

Čítanie s deťmi: Syrec borec – spoločné čítanie knižky
Pripravte sa na poriadne syrové dobrodružstvo! Pozývame deti (a ich rodičov) na veselé čítanie z knihy Syrec borec, kde spoznáme hrdinu, ktorý možno nevyzerá ako klasický borec, ale o to viac vás prekvapí.
Čaká nás príbeh plný humoru, odvahy a nečakaných momentov, ktorý deťom ukáže, že byť „borec“ neznamená byť najväčší či najsilnejší, ale veriť si, pomôcť kamarátom a postaviť sa výzvam po svojom. Spoločne sa usadíme medzi knižné poličky a ponoríme sa do príbehu, ktorý zabaví malých aj veľkých (áno, rodičia, vás sa to tiež týka, neutečiete).
A keď knihu zavrieme, zábava nekončí! Deti sa môžu tešiť na hravé aktivity, ktoré ich vtiahnu ešte hlbšie do sveta príbehu s trochou tvorenia, fantázie a hlavne veľkou dávkou radosti. Čítanie je vhodné pre deti od 6 do 8 rokov.

Ján Palárik (* 27. apríl 1822)
2026-04-27
Ján Palárik
(* 27. apríl 1822, Raková – † 7. december 1870, Majcichov)

Písal pod pseudonymami Beskydov, Ján Beskydov, Paliarik Ján. Bol slovenský katolícky kňaz, spisovateľ, dramatik, publicista a organizačný pracovník. Medzi jeho najznámejšie diela patria Zmierenie alebo Dobrodružstvo pri obžinkoch a Inkognito.

Sir Terence David John Pratchett (* 28. apríl 1948)
2026-04-28
Sir Terence David John Pratchett
(*28. apríl 1948, Anglicko – † 12. marec 2015, Anglicko)

Bol anglický autor fantasy literatúry, k jeho najznámejším dielam patrí séria kníh o Zemeploche, Koberčania, Odvrátená strana Slnka, Strata, Dobré znamenia napísané spolu s Neilom Gaimanom, séria príbehov Johnyho Maxwella…

Nelle Harper Leeová (* 28. apríla 1926)
2026-04-28
Nelle Harper Leeová
(* 28. apríla 1926, Monroeville, Alabama – † 19. február, Monroeville)

Bola americká spisovateľka a redaktorka, v roku 1959 publikovala román Nezabíjajte vtáčika, ktorý sa hneď po jeho vydaní stal bestsellerom, v roku 1961 zaň dostala aj Pulitzerovu cenu. V roku 2014 sa v jej trezore našiel rukopis druhého diela, ktoré bolo vlastne jej literárnou prvotinou. Napísala ho v päťdesiatych rokoch 20. storočia, ale vydali ho až v roku 2015, v slovenskom jazyku vyšiel pod názvom Postav hliadku.

Martinus Cubicon: Nina Bakalová a Rastislav Bakala: Tamitos – Kniha porozumenia
2026-04-28
28. 4. 2026 o 18:00, Martinus Cubicon, Bratislava

TAMITOS – Príbeh porozumenia – beseda o knihe
Pozývame vás na čarovné stretnutie pri knihe TAMITOS – Príbeh porozumenia, ktorá vás zavedie do fantazijného sveta, kde sa realita prelína s kúzlom predstavivosti. Spoločne spoznáme príbeh dvoch sestier, ktoré sa učia chápať jedna druhú, aj malé žabky tamitos, jedinečné bytosti stelesňujúce rôzne emócie z celého spektra autizmu. Kniha jemne a hravo ukazuje, že byť iný je v poriadku a dokonca krásne.
Čaká vás čítanie ukážok s knižky a hravé objavovanie tém empatie a porozumenia. Pre rodičov a dospelých ponúkame aj možnosť krátkej diskusie o téme autizmu, samotnom vzniku knižky aj malé nahliadnutie do osobných skúsenostiach autorov.

Martinus Trenčín: Stanislav Vallo: Vyrobiť si nepriateľa
2026-04-28
28. 4. 2026 o 17:00, 2026, Martinus – City Park, Trenčín

Beseda s prekladateľom Stanislavom Vallom
Niektoré knihy čítame. A potom sú tu také, ktoré k nám prehovárajú cez človeka, ktorý im dal hlas v našom jazyku. Táto beseda vznikla vďaka Verejnej knižnici Michala Rešetku v Trenčíne a prinesie stretnutie, ktoré nie je len o preklade, ale o hlbokom vzťahu k literatúre.
Pozývame vás na večer s prekladateľom Stanislavom Vallom, ktorý do slovenčiny priniesol diela jedného z najvýraznejších autorov 20. storočia, Umberta Eca. Nebude to len rozhovor o slovách a vetách. Bude to rozprávanie o priateľstve, o spolupráci, o tom, ako vzniká most medzi dvoma jazykmi a dvoma svetmi. O tom, čo všetko sa skrýva za prekladom kníh, ktoré dnes považujeme za samozrejmé.
